Novak Djokovic a fost lovit vineri în cap cu un recipient pentru apă, dar sârbul a făcut haz de necaz și sâmbătă le-a oferit un moment amuzant fanilor prezenți la Mastersul de la Roma.
Novak Djokovic și casca de protecție: „Astăzi am venit pregătit”
Lovit involuntar de un fan în timp ce semna autografe după victoria cu Corentin Moutet, Djokovic a anunțat că nu este vorba despre ceva grav, iar sâmbătă și-a luat măsuri de protecție și a apărut purtând o șapcă, dar și o cască.
Fanii de la Foro Italico au savurat gluma sârbului, care a arătat că a trecut peste momentul mai puțin plăcut de vineri și a oferit din nou autografe.
„Astăzi am venit pregătit”, a scris liderul clasamentului ATP pe Instagram.
Momentul în care recipientul a căzut în capul lui Novak Djokovic:
The tournament released a video showing that Novak Djokovic was hit on the head by accident.
— The Tennis Letter (@TheTennisLetter) May 10, 2024
The bottle slipped from a fan’s backpack.
Just a very unfortunate, unlucky situation. ❤️\uD83E\uDE79
(via @InteBNLdItalia)
pic.twitter.com/5LIzzWZpMS
De 6 ori campion la Roma, Nole îl va înfrunta în turul trei pe Alejandro Tabilo (32 ATP), cel care a trecut în turul al doilea de Yannick Hanfmann (59 ATP), scor 6-3, 7-6(4).
Novak Djokovic este cel mai vârstnic jucător care a cucerit titlul la Foro Italico. Sârbul a reușit această performanță în anul 2022, când l-a surclasat pe Stefanos Tsitsipas, scor 6-0, 7-6(5).
ATP Roma are loc în perioada 8-19 mai pe zgura din complexul de la Foro Italico. Are premii totale în valoare de 7.877.020 € și face parte din categoria „ATP 1000”. Campionul en-titre este Daniil Medvedev.